**Projektas „Kartu mes- jėga“**

**Projekto tikslas** – suteikti mokiniams galimybę vykdyti žalingų įpročių prevenciją gimnazistų rate įvairiomis formomis (tapti aktyviu prevencijos puoselėtoju), padedant mokytojams,  įvairių tarnybų specialistams, kad mokiniai atsikratytų žalingų įpročių ir sveikiau gyventų.

**Projekto uždaviniai:**

1. Stiprinti bendradarbiavimą su tarnybomis per praktinę veiklą.
2. Įsitraukti mokinius į aktyvią prevencinę veiklą.

Projektas vykdomas pritaikant naujas, netradicines darbo formas, siekiant visos bendruomenės ir įvairių tarnybų bendradarbiavimo.

Organizuoti renginiai: Mokinių popietė- diskusija ***„*Už savo sveikatą esame atsakingi patys“**. Atstovai iš kiekvienos klasės skaitė pranešimus, pristatė mokslinius tiriamuosius darbus, bandymus, tyrimų analizę. ,,Saulėtekio‘‘ progimnazijos aštuntokai pristatė savo tiriamąjį projektinį darbą. Grupė „MES“ sukūrė filmą ,, Gimnazija-antri namai?“. Gimnazijos bibliotekoje organizuota viktorina **„Būk smalsus, įjunk protą“,** debatai **„Ar žalingi įpročiai – mados reikalas?“ Vyko I-IV klasių piešinių konkursas-paroda „Auksinis ruduo mane žavi“, mokiniai pristatė savo kūrybą.**

Į tęstinį projektą įsijungė Akmenės rajono savivaldybės Vaiko teisių apsaugos skyriaus vyr. specialistas A. Klišauskas, Akmenės rajono apylinkės teismo teisėja **D. Maneikienė,** Lietuvos Carito Šiaulių skyrius socialinė darbuotoja A. Paliušytė, Akmenės rajono PK prevencijos poskyrio vyr. specialistė R. Vėlavičienė, Saulėtekio**“** progimnazijos 8 klasių mokiniai, **gimnazijos specialistai, mokiniai ir mokytojai. Kartu diskutuosime apie atsakomybę, sveikatos išsaugojimą, kaip netapti prekeivių žmonėmis aukomis, vesime debatus, žiūrėsime ir aptarsime prevencinius filmus.** Klasės lankysis teisme, dalyvaus teismo pasėdyje, nagrinėjant civilinę bylą dėl juridinę reikšmę turinčio fakto nustatymo. Aktyviausiai į projekto veiklas įsijungusiems mokiniams kaip padėką organizuosime ekskursiją į Šiaulius : Chaimo Frenkelio vilą, Šiaulių apskrities vyriausiojo policijos komisariato muziejų.

Šis projektas-puiki galimybė mokytis dirbti komandoje, skleistis saviraiškai, kūrybiškumui bei iniciatyvumui. Mokinys pasigilinęs į problemą, susimąstys, gyvens sveikiau.